钦定古今图书集成/明伦汇编/氏族典/第629卷 > 《元史》 > 石抹宜孙
## 钦定古今图书集成/明伦汇编/氏族典/第629卷 > 《元史》 > 石抹宜孙

按《元史石抹宜孙传》：“宜孙，字申之，性警敏，嗜学，问于
书务博览而长于诗歌。尝借嫡弟厚孙荫，袭父职，为
沿海上副万户，守处州。及弟长，即让其职还之，退居
台州。至正十一年，方国珍起海上，江浙行省檄宜孙
守温州，宜孙即起任其事，以功陞浙东宣慰副使，寻
陞同佥行枢密院事。大明兵取兰谿，宜孙赴援，败绩。”
明年，走福建境上，还至处之庆元县，为乱兵所害。事
闻，朝廷赠推诚宣力效节功臣、集贤大学士、荣禄大
夫、上柱国，追封越国公，谥忠愍。